დასტინ ჰოფმანი

დასტინ ჰოფმანიკალიფორნიაში დაბადებულების არქივი  ( დ. 8 მარაშინათუთა, 1937) — ჟირშაიანი კინოაკადემიაშ ოსკარიშ დო ამშვშაიანი ორქოშ გლობუსიშ მაღვენი, სუმშაიანი BAFTA-შ დო ემიშ პრემიაშ ლაურეატი ამერიკალი არტისტი. 1960 წანაშე, ჰოფმანქ მიკილჷ ოტელევიზიე, კინო დო თეატრალური კარიერა. თიში მაართა კრიტიკული ცქვაფაქ მაჸუნჷ 1966 წანაშ სპეკტაკლის Eh? ლაჸაფის, მუთით თიქ მიღჷ თეატრიშ მოსოფელიშ დო დრამაშ ოჭარუ ტაბაკიშ ჯილდოეფი. თისი მალას მაჸუნჷ ბენ ბრედოკიშ როლი 1967 წანაშ ფილმის კურსთებული. ათე ფილმიშ წუმოძინაშ უკული, ჰოფმანიშ კარიერა ჯინჯიერო გეგინძორჷ ფილმეფიშ ოქიანუს, ხვალე მუდარენ ურეგულარე დორთინათ ტელევიზიას დო სცენას. თიში შანულამი ფილმეფი რე: შქა სერიშ კოვბოი (1969), ჭიჭე დიდი კოჩი (1970), ლენი (1974), პრეზიდენტიშ ედომუშამი გორინა (1976), კრამერი კრამერიშ აწმარენჯო (1979), ტუტსი (1982), ჭვემაშ კოჩი (1988), კაუჩა (1991), ლურენჯეფი (1996), ჯოღორიშ კუდელი (1997), ფაკერეფიშ გოჩინებაფა (2004) დო ჰარვიშ ბოლო შანსი (2008).

 ფილმოგრაფია 

დასტინ ჰოფმანის ფილმოგრაფია კოროცხუნს 80-შა ფილმის. თენეფშე უდიდაშ ნორთის თარი ვარდა მაჟირახარისხამი როლს აფუ ნალაჸაფინა, მუსხირენ ფილმი მიში რეჟისურით აფუ გინოღალირი. ჰოფმანი ხოლო მუსხირენ ფილმიშ პროდიუსერით რე.

 რესურსეფი ინტერნეტის 

 დასტინ ჰოფმანი — კინოფილმეფიშ ინტერნეტ მუნაჩამეფიშ ბაზას (IMDb).
 დასტინ ჰოფმანი — ინტერნეტ ბროდვეიშ მუნაჩამეფიშ ბაზას (IBDb)
 დასტინ ჰოფმანიშ ვიდეო ინტერვიუ stv.tv-ს. ქირსეთუთა, 2007 

 სქოლიო 

კატეგორია:ამერიკალი არტისტეფი
კატეგორია:დუნაბადი 1937
კატეგორია:ოსკარიშ მაღვენი კინოარტისტეფი
კატეგორია:ემიშ ჯილდოშ მაღვენჯეფი
კატეგორია:გერმანალი ამერიკალეფი